和林丘二君會程坦之家二詩  其二
作者：蘇頌
朝代：宋

paragraphs: 天涯人未歸，飄然江海上。
客心蓬任風，歸路萍隨浪。
青雲少知己，白日多罹謗。
著書見窮愁，倚門知骯髒。
皇皇干名祿，戚戚足羞讓。
豈特爲身謀，所懷慰親望。
昔人在困躓，寧復論得喪。
吾徒抱道義，豈不保趣嚮。
勉希一簞賢，無慕千乘相。
卷舒各有時，出處當自諒。